open-index/open-wikipedia-markdown huggingface dataset:
Μπαλί Αγκά

μικρογραφία|Άποψη του χωριού Τενγκανάν
Οι **Μπαλί Αγκά** ή **Μπαλί Μουλά** (στα ινδονησιακά Bali Aga, Bali Mula) είναι οι αυτόχθονες κάτοικοι του Μπαλί και κατοικούν κυρίως στο ανατολικό κομμάτι του νησιού, στην επαρχία Καρανγκασέμ. Βρίσκονται όμως και στη βορειοδυτική και την κεντρική περιοχή του νησιού. Οι κάτοικοι του χωριού Τρουνιάν (Trunyan) θεωρούν τον όρο Μπαλί Αγκά υποτιμητικό και προτιμούν τον όρο Μπαλί Μουλά (που σημαίνει "γνήσιοι Μπαλινέζοι").

## Προέλευση
Οι πρώτοι κάτοικοι του Μπαλί πιστεύεται ότι ήρθαν από το χωριό Μπεντούλου (Bedulu) πολύ πριν το ιαβαϊκό-ινδουιστικό μεταναστευτικό κύμα. Σύμφωνα με το μύθο, ο τελευταίος βασιλιάς του Πετζένγκ (Pejeng, ένα αρχαίο μπαλινέζικο βασίλειο), ο Σρι Άτζι Ασούρα Μπουμιμπαντέν (Sri Aji Asura Bumibanten), είχε υπερφυσικές ιδιότητες. Μπορούσε να κόψει το κεφάλι του χωρίς να αισθανθεί πόνο και να το ξανατοποθετήσει στη θέση του. Μια μέρα ωστόσο, το κεφάλι του έπεσε κατά λάθος σε ένα ποτάμι και παρασύρθηκε. Ένας από τους υπηρέτες του πανικοβλήθηκε, έκοψε το κεφάλι ενός γουρουνιού και το έβαλε στο λαιμό του βασιλιά. Από την ντροπή του ο βασιλιάς κρύφτηκε σε έναν ψηλό πύργο αρνούμενος να δεχθεί επισκέπτες. Ένα μικρό παιδί αποκάλυψε το μυστικό του και έκτοτε έγινε γνωστός ως Νταλέμ Μπεντουλού (Dalem Bedulu) ή "αυτός που άλλαξε κεφάλι". Μία άλλη εξήγηση είναι ότι το όνομα προήρθε από τη λέξη Μπανταχουλού (Badahulu) που σημαίνει "το χωριό ανεβαίνοντας το ποτάμι". Μετά το Πετζένγκ, το βασίλειο Ματζαπαχίτ (Majapahit) απέκτησε μεγάλη δύναμη.

## Κουλτούρα
Οι Μπαλί Αγκά ζουν σε απομονωμένες ορεινές περιοχές. Λόγω της απομόνωσής τους, διατήρησαν πολλά στοιχεία της πρώιμης αυστρονησιακής κουλτούρας, τα οποία είναι πιο ορατά στην αρχιτεκτονική τους. Στο χωριό Τενγκανάν (Tenganan) όπου έχει αναπτυχθεί περισσότερο ο τουρισμός και οι κάτοικοι είναι πιο δεκτικοί στις επαφές με τον υπόλοιπο κόσμο λαμβάνει χώρα το φεστιβάλ Udaba Sambah τους μήνες Ιούνιο και Ιούλιο. Στο Τενγκανάν απαγορεύονται το διαζύγιο και η πολυγαμία, σε αντίθεση με τα άλλα χωριά.

## Γλώσσα
Οι Μπαλί Αγκά μιλούν τη δική τους διάλεκτο της μπαλινέζικης γλώσσας, η οποία έχει μακρά ιστορία και διαφέρει από χωριό σε χωριό.

## Παραπομπές


## Εξωτερικοί σύνδεσμοι
* 

Κατηγορία:Πληθυσμιακές ομάδες στην Ασία
Κατηγορία:Ινδονησία
Χαλού

Το **Χαλού** είναι ένα χωριό στην περιφέρεια Καπουρθαλά της πολιτείας Παντζάμπ, Ινδία. Βρίσκεται    από την Καπουρθαλά, η οποία είναι διοικητική περιφέρεια και υποπεριφέρεια του Χαλού. Το χωριό διοικείται από έναν Σαρπάντς που είναι εκλεγμένος εκπρόσωπος του χωριού σύμφωνα με το Σύνταγμα της Ινδίας και το Παντζαγιάτι Ρατζ .

## Δημογραφία
Σύμφωνα με την έκθεση που δημοσίευσε η Απογραφή της Ινδίας το 2011, το Χαλού έχει 229 σπίτια με συνολικό πληθυσμό 1.184 ατόμων εκ των οποίων 621 είναι άρρενες και 563 θήλεις. Το ποσοστό αλφαβητισμού του Χαλού είναι 63,39%, χαμηλότερο από το μέσο όρο του κράτους 75,84%. Ο πληθυσμός των παιδιών στην ηλικιακή ομάδα 0-6 ετών είναι 176, δηλαδή το 14,86% του συνολικού πληθυσμού. Ο λόγος γένους παιδιού είναι περίπου 934, υψηλότερος από τον πολιτειακό μέσο όρο των 846.  

## Πληθυσμιακά δεδομένα

## Παραπομπές

## Εξωτερικοί σύνδεσμοι

* Χωριά στην Καπουρθαλά 
* Λίστα χωριών Καπουρθαλά

Κατηγορία:Παντζάμπ (Ινδία)
Μπαλμπίρ Σινγκ Σαχίτια Κέντρα

Το  **Κέντρο Λογοτεχνίας Μπαλμπίρ Σινγκ** - **Δρ. Μπαλμπίρ Σινγκ Σαχίτια Κέντρα**, γνωστή και ως **Παντσμπάτι**, είναι μια βιβλιοθήκη και γκαλερί τέχνης εις μνήμην του Σιχ μελετητή Μπαλμπίρ Σινγκ, του οποίου φέρει το όνομα. Αποτελεί τον πυρήνα προηγμένης μελέτης για έρευνα στη συγκριτική θρησκεία, τη φιλοσοφία και τον πολιτισμό. Σήμερα, αποτελεί τμήμα του Παντζάμπι Πανεπιστημίου της Πατιάλα και βρίσκεται στην Ντεχραντούν. Το κτίριο, πριν μετατραπεί σε βιβλιοθήκη, ήταν η οικία του Σιχ μελετητή Μπαλμπίρ Σινγκ. Διαθέτει εγκαταστάσεις για μελετητές ή ακαδημαϊκούς ερευνητές που την επισκέπτονται με σκοπό τη διεξαγωγή έρευνας πάνω στη συγκριτική θρησκεία, τη μελέτη του Σιχισμού και την ιστορία και τον πολιτισμό του Παντζάμπ.

Το Κέντρο φιλοξενεί περίπου εννέα χιλιάδες τόμους βιβλίων, συμπεριλαμβανομένων σπάνιων βιβλίων σχετικά με το Γκουρού Γκραντ Σαχίμπ και τον Σιχισμό, την ιστορία και τον πολιτισμό του Παντζάμπ, θρησκευτικές παραδόσεις της Ινδίας στην αγγλική γλώσσα, στα κουρμούχι, στα σανσκριτικά, στα πράκριτ, στα χίντι, στα περσικά και στα ουρντού, όλα δωρεά του Δρ. Μπαλμπίρ Σινγκ. Ολόκληρη η βιβλιοθήκη και γκαλερί τέχνης αποτελεί δωρεά από εκείνον στο Πανζάμπι Πανεπιστήμιο. Το δωμάτιο προσευχής, το πρωινό δωμάτιο μελέτης και οι ξενώνες που διαθέτει διατηρούνται από το Πανεπιστήμιο όπως ακριβώς ήταν όταν ο Δρ. Μπαλμπίρ Σινγκ ζούσε εκεί.

Οι αυθεντικοί πίνακες, μέρος της συλλογής της βιβλιοθήκης, είναι από γνωστούς καλλιτέχνες όπως οι Αμπντούρ Ραχμάν Τσουγκτάι, Τακούρ Σινγκ, Σόμπχα Σινγκ και Μεχρ Σινγκ.

Το ερευνητικό έργο και η δουλειά που έγινε για ένα σημαντικό ερευνητικό πρότζεκτ, το Nirukta Sri Guru Granth Sahib, ένα ετυμολογικό εγκυκλοπαιδικό λεξικό πάνω στο Γκουρού Γκραντ Σαχίμπ, διατηρείται σε αυτή τη βιβλιοθήκη.

Για λόγους προώθησης της ιστορίας του Σιχισμού στην Ντεχραντούν, αυτό το περιφερειακό τμήμα του Παντζάμπι Πανεπιστημίου, η Μπαλμπίρ Σινγκ Σαχίτια Κέντρα, μετατράπηκε σε Ανώτερο Κέντρο για σπουδές πάνω στην Ιστορική Μελέτη του Σιχισμού, καθώς επίσης και έρευνας πάνω στον Σιχισμό και τη συγκριτική θρησκεία.


Statue of mahatma Budh at Dr. Balbir Singh Memorial Dehradun.jpg|Άγαλμα του Μαχάτμα Μπουχ, το οποίο βρίσκεται στη βιβλιοθήκη Παντσμπάτι
Panchbati landscape at Dr. Balbir Singh Memorial Dehradun.jpg|Τοπίο που περιβάλλει τη βιβλιοθήκη Παντσμπάτι

## Παραπομπές


Κατηγορία:Βιβλιοθήκες στην Ινδία
Κατηγορία:Πολιτισμός του Παντζάμπ
Σουριντάρ Σινγκ Καϊρόν

Ο **Σουριντέρ Σινγκ Καϊρόν** (8 Δεκεμβρίου 1927 - 16 Μαρτίου 2009) ήταν Ινδός πολιτικός από το Παντζάμπ. Ήταν μέλος του Ινδικού Εθνικού Κογκρέσου και εκπροσώπησε το Ταράν Ταράν στο 10ο Λοκ Σαμπχά, ενώ προτού εκλεγεί στο Λοκ Σαμπχά, υπήρξε μέλος του Παντζάμπ Βιδάν Σαμπχά (νομοθετικό σώμα). Ήταν γιος του πρώην υπουργού του Παντζάμπ, Παρτάπ Σινγκ Κάιρον. Ο γιος του, Αδές Παρτάπ Βιδχάν Καΐρόν, είναι παντρεμένος με την Πρενεέτ Καούρ, κόρη του Πάρκας Σινγκ Μπαντάλ. Πέθανε έπειτα από μαζική καρδιακή ανακοπή στο Αμριτσάρ στις 16 Μαρτίου 2009. 

## Πρώτα χρόνια
Ο Σουριντέρ Σινγκ Καϊρόν γεννήθηκε στις 8 Δεκεμβρίου 1927 στο Καΐρόν της περιφέρειας Αμριτσάρ και ήταν γιος του πρώην υπουργού του Παντζάμπ, Πρατάπ Σινγκ Καϊρόν. Αποφοίτησε από το Πανεπιστήμιο Παντζάμπ στη Τσανντιγκάρχ, λαμβάνοντας πτυχίο B.Sc. (Hons) και MA. 

## Πολιτική σταδιοδρομία
Ο Καΐρόν ήταν εξέχων πολιτικός ηγέτης και θεωρήθηκε ισχυρός ηγέτης στην περιοχή Ματζχά του Παντζάμπ. Εκλέχτηκε τρεις φορές στο νομοθετικό σώμα Παντζάμπ Βιδάν Σαμπχά και το 1991 έγινε μέλος του 10ου Λοκ Σαμπχά, εκπροσωπώντας το Ταρν Ταράν. 

## Προσωπική ζωή
Ο Καΐρόν παντρεύτηκε την Κουσούμ Κουμαρί. Το ζευγάρι απέκτησε τρεις γιους, τους Αδές Παρτάπ Βιδχάν Καΐρόν, Γκουπατάπ Σινγκ Καΐρόν και Ουντάι Σινγκ Καΐρόν. Ο Αδές Παρτάπ είναι Υπουργός Τροφίμων και Αστικών Προμηθειών και Πληροφορικής στην κυβέρνηση του Παντζάμπ. 

## Θάνατος
Έπειτα από μια τακτική βραδινή βόλτα, ο Καΐρόν υπέστη μαζική καρδιακή ανακοπή και απεβίωσε στο Αμριτσάρ στις 16 Μαρτίου 2009. Η σορός του αποτεφρώθηκε στο χωριό Καΐρόν. 

## Παραπομπές

Κατηγορία:Παντζάμπ (Ινδία)
Κατηγορία:Ινδοί πολιτικοί
Μπάι Μανί Σινγκ

Ο **Μπάι Μανί Σινγκ** (7 Απριλίου 1644 - 14 Ιουνίου 1738) ήταν Σιχ μελετητής και συγγραφέας, ο οποίος άκμασε στα τέλη του 17ου αιών και τις πρώτες δεκαετίες του 18ου αιώνα. Είναι ένας από αυτούς που συνόδευαν τους τέσσερις τελευταίους γκουρού του Σιχισμού.

Ήταν γιος του Μάι Ντας του Αλιπούρ και είχε δύο μεγαλύτερους αδελφούς, τους Τζετ (Μπάι Τζέθα Σινγκ) και Νταγιάλ Ντας. Έγινε ακαδημαϊκός και μάρτυρας στην ιστορία του Σιχισμού. Το 1691, ο Γκουρού Γκομπίντ Σινγκ, δέκατος γκουρού του σιχισμού, του απέδωσε τον τίτλο του ντεβάν (υπουργού), ως βράβευση για τη μεγάλη γενναιότητα του και της σημασίας της συμμετοχής του στην μάχη του Ναντόουν. Ο Μανί γνώριζε τον Γκομπίντ Σινγκ από την παιδική του ηλικία. Αυτή η θέση του επέτρεψε να αποκτήσει μια συγκεκριμένη γνώση του κινήματος των Σιχ. Έλαβε επίσης τους τίτλους του ιεροκήρυκα και ερμηνευτή των γραφών (καθακάρ). Μετά το θάνατο του Γκουρού Γκομπίντ Σινγκ, διορίστηκε διαχειριστής του Χρυσού Ναού. Λίγο πριν το θάνατό του, ολοκλήρωσε τη σύνταξη των γραπτών του δέκατου γκουρού με τίτλο Ντασάμ Γκραντ, ενός βιβλίου που τιμήθηκε από τους πιστούς.

Πέθανε λόγω της πίστης του και της προσπάθειας του να προστατέψει τους κατοίκους. Αφού ζήτησε από τον κυβερνήτη της Λαχόρης, Ζακαρία Χαν, άδεια για να διοργανώσει έναν εορτασμό για το Ντιβάλι στο Αμριτσάρ, του έδωσε την άδεια να το κάνει αφού του δώσει 5.000 ρουπίες ως ανταμοιβή μετά την γιορτή. Ο κυβερνήτης όμως, καθώς και ο Ντιβάν Λάχπατ Ράι, είχαν άλλες προθέσεις. Ο Μπάι Μανί Σινγκ το έμαθε και κατάφερε να προειδοποιήσει τους αδελφούς πιστούς του. Όσοι είχαν έρθει για να γιορτάσουν, εκδιώχθηκαν από τις παρούσες στρατιωτικές δυνάμεις και την ύποπτη κίνηση των αξιωματικών. Ο κυβερνήτης τότε, αφού δεν δόθηκαν τα χρήματα που ζητούσε, αποφάσισε να τον συλλάβει και ο Μπάι Μανί Σινγκ οδηγήθηκε αλυσοδεμένος στη Λαχόρη.  Με το πρόσχημα ότι δεν είχε πληρώσει τον φόρο, του είπε να επιλέξει αν θέλει να γίνει μουσουλμάνους ή να πεθάνει. Ο Σιχ προτίμησε να κρατήσει την πίστη του  και διατάχθηκε η εκτέλεση του δια διαμελισμού. Μια από τις πιο διάσημες προσευχές του Σιχισμού, η Άρντας, μιλάει για τον Μπάι Μανί Σινγκ. Μαρτύρησε γύρω στις 14 Ιουνίου 1738 στο Ναχάς Τσουκ της Λαχόρης.

## Παραπομπές


Κατηγορία:Σιχισμός
Τζέιμς Πίκενς Τζ.

**Ο Τζέιμς Πίκενς Τζ.** (*James Pickens Jr.,* 26 Οκτωβρίου 1954) είναι Αμερικανός ηθοποιός.

Είναι κυρίως γνωστός για τον πρωταγωνιστικό ρόλο του ως δρ Ρίτσαρντ Ουέμπερ στο ιατρικό δράμα *[[Grey's Anatomy|Grey 's Anatomy]]* του ABC και για τον δεύτερο ρόλο του ως Αναπληρωτής Διευθυντής Άλβιν Κερς στους μεταγενέστερους κύκλους της σειράς επιστημονικής φαντασίας *[[The X-Files]]* του Fox Broadcasting Company.

## Προσωπική ζωή
Ο Πίκενς παντρεύτηκε την Τζίνα Τέιλορ, ένα πρώην μέλος του μουσικού συγκροτήματος Musique, στις 27 Μαΐου 1984 και έχει δύο παιδιά, τους Καρλ και Γκάβιν. Αμφότεροι οι γιοι του ασχολούνται με τη show business, με τον Καρλ να κάνει καριέρα στο χιπ χοπ και να έχει συμμετάσχει σε ποικίλα τηλεοπτικά δρώμενα, συμπεριλαμβανόμενου του *Hangin' with Mr. Cooper*, όπου εμφανίστηκε με τον φίλο του, Ομάρ Γκούντινγκ.

## Φιλμογραφία

### Ταινίες

### Τηλεόραση





Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Δύδαλσος

Ο **Δύδαλσος** ήταν γηγενής ηγεμόνα της Βιθυνίας ο οποίος προηγήθηκε του Βότειρα της Βιθυνίας. Είναι ο πρώτος καταγεγραμμένος από την ιστορία ηγεμόνας των Βιθυνών.

## Πηγές
* Μέμνων:Η Ιστορία της Ηράκλειας.
* http://www.attalus.org/translate/memnon1.html#12

Κατηγορία:Ηγεμόνες της Βιθυνίας
Αλεξέι Εσκόφ

Ο **Αλεξέι Ιγκορέβιτς Εσκόφ** (*Aleksei Igorevich Eskov*, ρωσικά:Алексей Игоревич Еськов, γενν. 7 Σεπτεμβρίου 1978, Νεβινόμισκ) είναι Ρώσος επαγγελματίας διαιτητής ποδοσφαίρου και πρώην ποδοσφαιριστής. Είναι διεθνής διαιτητής για τη FIFA από το 2011.

## Σταδιοδρομία ως διαιτητής
Η σταδιοδρομία του Εσκόφ ξεκίνησε το 2003. Αρχικά, διαιτήτευσε σε αγώνες των χαμηλών κατηγοριών και ακολούθως στην 2η και 1η Κατηγορία Ρωσίας, καθώς και στο Κύπελλο Ρωσίας. 

Στις 3 Οκτωβρίου 2009, διαιτήτευσε στον πρώτο του αγώνα στην Πρέμιερ Λιγκ Ρωσίας. 

## Παραπομπές


Κατηγορία:Ρώσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΤΣΣΚΑ Μόσχας
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές ΦΚ Μπάλτικα Καλίνινγκραντ
Κατηγορία:Ποδοσφαιριστές ΦΚ ΣΚΑ Ροστόφ
Κατηγορία:Ρώσοι διαιτητές ποδοσφαίρου
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές ΟΥΕΦΑ Τσάμπιονς Λιγκ
Πλατεία Καραϊσκάκη (Αθήνα)

Η **Πλατεία Καραϊσκάκη** είναι σημαντικός πολεοδομικός κόμβος των Αθηνών. Τοποθετείται στα 500 μέτρα δυτικά της πλατείας Ομονοίας, με την οποία και επικοινωνεί μέσω της οδού Αγίου Κωνσταντίνου. Η πλατεία Καραϊσκάκη βρίσκεται στη συνοικία του Μεταξουργείου και κάτω από αυτήν οριοθετείται ο ομώνυμος σταθμός της γραμμής 2 του μετρό. Καθώς η πλατεία είναι η μεγαλύτερη και γνωστότερη της συνοικίας, πολλοί την αποκαλούν λανθασμένα *[[πλατεία Μεταξουργείου]]*, η οποία στην πραγματικότητα είναι δύο τετράγωνα προς τα δυτικά, στη συμβολή των οδών Λένορμαν και Αχιλλέως.

Η πλατεία είναι αρκετά μεγάλη σε μέγεθος, παρόμοιο με αυτό της πλατείας Ομονοίας, ενώ το μεγαλύτερο τμήμα της έχει διαμορφωθεί ως χώρος πρασίνου με δέντρα και γρασίδι. Στο κέντρο της πλατείας πάνω σε πυραμιδωτή βάση βρίσκεται το Μνημείο Πεσόντων Αεροπόρων *Ίκαρος*, ένα μεταλλικό άγαλμα μοντέρνας τέχνης που φιλοτεχνήθηκε το 1987 από τον γλύπτη Ευάγγελο Μουστάκα και τον αρχιτέκτονα Ιωάννη Μουστάκα. 

## Φωτογραφίες

Αρχείο:Classical-hotel.jpg|Το Classical Athens Imperial Hotel που βρισκόταν στη πλατεία μέχρι το 2012. Από το 2016 βρίσκεται στη θέση του το Wyndham Grand Athens, Φωτογραφία στις 31 Οκτωβρίου 2013.
Αρχείο:Metaksourgeio.jpg|Φωτογραφία της πλατείας στις 31 Οκτωβρίου 2013.


## Παραπομπές


Καραισκάκη
Κατηγορία:Γεώργιος Καραϊσκάκης
Τζαλιανβάλα Μπαγκ

Το **Τζαλιανβάλα Μπαγκ **είναι ιστορικός κήπος και "μνημείο εθνικής σημασίας" στο Αμριτσάρ της Ινδίας. Είναι γνωστό για την σφαγή του Τζαλιανβάλα Μπαγκ στις 13 Απριλίου 1919, ενώ εορταζόταν η γιορτή Βαϊσάχι. Στεγάζει ένα μουσείο, γκαλερί και έναν αριθμό μνημειακών δομών.

Το μνημείο βρίσκεται κοντά στο συγκρότημα του Χρυσού Ναού, του ιερότερου προσκυνήματος του Σιχισμού, ενώ το μνημείο λειτουργείται από το Εμπίστευμα Εθνικού Μνημείου Τζαλιανβάλα Μπαγκ, το οποίο ιδρύθηκε με νόμο το 1951.

## Ιστορία
Το όνομα Τζαλιανβάλα Μπαγκ σημαίνει "ο κήπος του Τζαλλάχ", με το κάλλος του, σημαίνει ότι κάποτε ήταν πράσινος και ανθοφόρος. Με τα χρόνια είχε γίνει δημοφιλής ως χώρος αναψυχής και σε περιοχή ανάπαυσης για όσους επισκέπτονταν τον κοντινό Χρυσό ναό. Το 1919, είχε γίνει αποξηραμένο οικόπεδο το οποίο εκτεινόταν σε επτά στρέμματα, περιβαλλόμενο από κτίρια χωριζόμενα από μερικές στενές ρεματιές και έχοντας μόνο μια στενή είσοδο και έξοδο. Ήταν ακατοίκητο και περιβαλλόταν από έναν τοίχο.

Το μέρος πήρε το όνομά του από τον ιδιοκτήτη του κήπου κατά την διάρκεια της Αυτοκρατορίας των Σιχ. Ήταν πρώην περιουσία της οικογένειας του Χιμάτ Σινγκ, καταγόμενος από την επαρχία Τζάλα στο Παντζάμπ στην Ινδία. Η οικογένεια ήταν γνωστή ως Τζαλεβάλε.

## Η σφαγή του 1919
Το 1919, ως απάντηση στην επιβολή αποκλεισμού του του Μαχάτμα Γκάντι από το Παντζάμπ, την μυστική απέλαση του Σαϊφουντίν Κίτσλιου και του Σατιαπάλ στις 10 Απριλίου, καθώς και λόγω των αντιδράσεων στον νόμο Ράουλατ, υπήρχαν προσπάθειες συγκέντρωσης και διαμαρτυρίας από τους ντόπιους. Το πρωί του Βαϊσάχι, στις 13 Απριλίου 1919, στους χτύπους στρατιωτικών τυμπάνων, διαβάστηκαν οι νέοι κανόνες του ταξιάρχου Ρ. Ε. Χ. Ντάιερ σε 19 θέσεις γύρω από το Αμριτσάρ. Είχε τοποθετήσει περιορισμούς στην αποχώρηση από τη πόλη χωρίς άδεια, απαγόρευσε όλες τις "πομπές κάθε είδους" και κάθε συγκέντρωσης περισσοτέρων από τέσσερα άτομα, και ανακοινώθηκε ότι "κάθε πρόσωπο που βρίσκεται στους δρόμους μετά τις 8 μ.μ. θα εκτελεστεί". Ωστόσο, οι ανακοινώσεις έγιναν ενώ υπήρχε θόρυβος και ζέστη στην πόλη, ενώ και το ότι οι νέες οδηγίες δεν ανακοινώθηκαν σε βασικές τοποθεσίες γύρω από την πόλη, συνέβαλαν στο ότι οι νέες οδηγίες δεν έγιναν γνωστές από σημαντική μερίδα ατόμων. Στις 12:40 μ.μ. ο Ντάιερ ενημερώθηκε ότι θα πραγματοποιηθεί πολιτική συγκέντρωση στο Τζαλιανβάλα Μπαγκ. Ένας από τους διοργανωτές ήταν της ήταν ο Χανς Ρατζ.

Στις 3.30 μ. μ., είχαν συγκεντρωθεί 15.000 άτομα στο Τζαλιανβάλα Μπαγκ. Αυτοί συμπεριελάμβαναν ομιλητές, ακροατές, ανθρώπους που έτρωγαν και ανθρώπους κάθε φύλου, ηλικίας και θρησκείας (είχαν συγκεντρωθεί Σιχ, Ινδουιστές, Μουσουλμάνοι, Χριστιανοί και μέλη άλλων θρησκειών). Ο Ντάιερ πήγε με ενενήντα στρατιώτες Σιχ, Γκούρχα, Βαλούχους, Ρατζπούτ και τους διέταξε να πυροβολήσουν στο πλήθος. Περισσότεροι από 1500 τραυματίστηκαν ή σκοτώθηκαν.

Ως αποτέλεσμα, το 1920 ιδρύθηκε εμπίστευμα με στόχο να δημιουργηθεί ένα μνημείο στο σημείο που έγινε η σφαγή. Μια σειρά γύρω κτιρίων καταστράφηκαν από τις αναταραχές του 1947. Το 1951, η κυβέρνηση της Ινδίας ονόμασε το χώρο ως "μνημείο εθνικής σημασίας".

## Παραπομπές


Κατηγορία:Κτίρια και κατασκευές στο Παντζάμπ (Ινδία)
Πανελλήνιο πρωτάθλημα κρίκετ ανδρών

Το **πανελλήνιο πρωτάθλημα κρίκετ ανδρών** είναι το πιο σημαντικό εγχώριο πρωτάθλημα κρίκετ στην Ελλάδα. Οργανώνεται από την Ελληνική Ομοσπονδία Κρίκετ. Κάθε χρόνο λαμβάνουν χώρα δύο πρωταθλήματα. Τον χειμώνα λαμβάνει χώρα ένα πρωτάθλημα σε κλειστό χώρο, ενώ το καλοκαίρι διοργανώνεται ένα πρωτάθλημα σε ανοιχτό χώρο. Τα σωματεία της Κέρκυρας πρωταγωνιστούν στο πρωτάθλημα, καθώς το άθλημα παίζεται κυρίως στη Κέρκυρα.

## Πρωτάθλημα ανοιχτού χώρου

## Πρωτάθλημα κλειστού χώρου

## Παραπομπές

Κατηγορία:Κρίκετ στην Ελλάδα
Μαρτσέλο Μπάρμπαρο

Ο **Μαρσέλο Μπαρμπάρο** (20 Απριλίου 1829 - 12 Μαρτίου 1897) ήταν Ιταλός πλοιοκτήτης και ιδρυτής της μεταφορικής εταιρείας "Marcello Barbaro e Figli", που τη δεκαετία του 70 έγινε η "Pietro Barbaro S.p.A.".

## Βιογραφία

### Πρώτα χρόνια

Ο Μαρσέλο Μπαρμπάρο γεννήθηκε στο Παλέρμο το 1829, ήταν ο γιος του Πιέτρο Μπαρμπάρο, απόγονος μιας οικογένειας εμπόρων αλατιού που αργότερα έγινε αρτοποιός και μητέρα του ήταν η Μαρία Μπομμάριτο. Το τρίτο των έξι παιδιών, πέρασε τα παιδικά χρόνια του στο φούρνο του πατέρα του.

Μετά από τον πρόωρο θάνατο του πατέρα του, λόγω της χολέρας, στην ηλικία των 13 ετών, ο Marcello αποφάσισε να εγκαταλείψει τον Παλέρμο ως αγόρι καμπίνας, αφήνοντας τη μητέρα του να φροντίσει για την οικογένεια και άρχισε να ταξιδεύει από τη Γένοβα στη Μασσαλία.

### Η επιστροφή του στο Παλέρμο

Όταν επέστρεψε στο σπίτι του στο Παλέρμο, το 1848, ο Μπάρμπαρο παντρεύτηκε την Caterina Cottone, μια γυναίκα από μια ισχυρή οικογένεια στο Παλέρμο, με την οποία έκανε οκτώ παιδιά και γρήγορα ανέλαβε εξέχοντα ρόλο στην εμπορική κοινωνία του Παλέρμο. Το 1851 έγινε συνιδιοκτήτης του "Ebe" ένα ιστιοφόρο που κατασκευάστηκε από το ναυπηγείο "Di Liberto" και εδρεύει στο Παλέρμο, χάρη στα δικαιώματα συνιδιοκτησίας του αείμνηστου πρώην συζύγου της συζύγου του, Caterina, που είχαν μεταφερθεί σε αυτόν.

### Η αρχή της εμπορικής του δραστηριότητας

Κατά τα χρόνια αυτά, το Παλέρμο έγινε ένα σημαντικό εμπορικό κέντρο συναλλαγών με την Ανατολή. Μετά το θάνατο των παιδιών του, Giovanni και Grazia, και της συζύγου του Caterina, ο Μαρτσέλο αποφάσισε να επιστρέψει στην ιστιοπλοΐα και μετά στη ζωή στη θάλασσα και μετακόμισε στη Γένοβα για να πάρει την άδεια καπετάνιου. Μετά που έγινε καπετάνιος, τον Ιανουάριο του 1868, ο Μπάρμπαρο πήρε στην ιδιοκτησία του το brig "Silenzio" με το οποίο ανέλαβε αποστολές σε όλη την Ιταλία. Στο brig εργάστηκε ο αδελφός του Peter, καθώς και οι γιοι του, Pietro και Giuseppe, οι οποίοι ενθαρρύνθηκαν από τον πατέρα τους να αναλάβουν αποστολές στην ηλικία των 13 και 12 αντίστοιχα.

Τον Ιούνιο του 1870, ο Μαρτσέλο παντρεύτηκε την Caterina Murè, μια γυναίκα από μια οικογένεια εμπόρων. Δύο χρόνια μετά τον γάμο, αφού εξαγόρασε ολόκληρη την περιουσία, έγινε ο εξ'ολοκλήρου ιδιοκτήτης του "Ebe". Λίγα χρόνια αργότερα, σε ένα ταξίδι πίσω από το Talamone, το πλοίο με φορτίο άνθρακα, βυθίστηκε κοντά στην Ustica και ο Μαρτσέλο αναγκάστηκε να αγοράσει ένα νέο: το Nuovo Piemonte.

## Παραπομπές


Κατηγορία:Ιταλοί επιχειρηματίες
Shadowkeep

Οι **Shadowkeep** είναι βρετανικό συγκρότημα χέβι μέταλ, το οποίο ιδρύθηκε στο Γκίλντφορντ της Αγγλίας το 1999. Ιδρυτές της είναι ο κιθαρίστας Κρις Άλλεν (πρώην Intense και Sire) και Νίκι Ρόμπσον.

## Μέλη

### Τρέχοντα μέλη
* Κρις Άλλεν – κιθάρα (1999–σήμερα)
* Νίκι Ρόμπσον – κιθάρα (1999–σήμερα)
* Στόνι Γκρέινθαμ – μπάσο (ΗΠΑ, 2004-σήμερα)
* Ομάρ Χέις - τύμπανα (2008 – σήμερα)
* Τζέιμς Ριβέρα - φωνητικά (2017-σήμερα)

### Πρώην μέλη

#### Φωνητικά
* Ρόγκιου Μαρεσάλ (1999–2002 / 2012–2015)
* Ρίτσι Ουίκς (2002 / 2005–2009)
* Ρόνι Στιξ (2003–2005)
* Ματ Όουκμαν (2009–2011)

#### Μπάσο
* Τζιμ Ντέιλι (1999–2000)
* Στιβ Σκοτ (2001)
* Φρέντρικ Ένγκλαντ (2003)
* Μαρκ Φίλντεν (2009–2011, αναπληρωτής για ζωντανές εμφανίσεις στο ΗΒ)
* Τζακ Κέρμπι (2013, αναπληρωτής για ζωντανές εμφανίσεις στο ΗΒ)

#### Τύμπανα
* Ράσελ Κινγκ (1999)
* Ντέιβ Έντουαρντς (2000)
* Σκοτ Χάιχαμ (2001–2002 / 2004 / 2005–2008 / 2013)
* Μαουρίσιο Τσαμουσέρο (2003)
* Μάικ Πίτμαν (πέθανε στις 27 Αυγούστου 2007) (2003 / 2005, αναπληρωτής για ζωντανές εμφανίσεις στις ΗΠΑ)
* Λώρενς Πέιτερσον (2004–2005)
* Τιμ Τσέρτσμαν (2013)

#### Πλήκτρα
* Σκοτ Κόλινς (2008–2011)
* Τιμ Χωλ (2013, αναπληρωτής για ζωντανές εμφανίσεις στο ΗΒ)

## Δισκογραφία

### Άλμπουμ
**Corruption Within* (2000)
**A Chaos Theory* (2002)
**The Hourglass Effect* (2008)
**Shadowkeep* (2018) 

### Άλλα άλμπουμ

**Shadowkeep* (1999)

### Εμφανίσεις σε άλμπουμ
**Dark Tower* – τραγούδι αρ.&nbsp;1 στο *Metal Crusade Vol. 1* (δίσκος του περιοδικού *Heavy Oder Was?*, 2000)
**[[Queen of the Reich]]* – τραγούδι αρ.&nbsp;2 στο *Rebellion: A Tribute to [[Queensrÿche]]* (Dwell Records, 2000)
**Believe* - τραγούδι αρ.&nbsp;8 στο *[[Limb Music|Limb]] Promo CD Vol. 3* (Limb Music, 2002)
**Cast Out* - τραγούδι αρ.&nbsp;22 στο *[[Louder Than the Dragon]]* (Limb Music, 2004)
**Keep It True IV* – ζωντανό υλικό των Shadowkeep εμφανίζεται στον πρόσθετο δίσκο (Steelpride Records, 2005)

## Διάφορα
Το γερμανικό συγκρότημα μελωδικού ντεθ μέταλ Cryptic Wintermoon κατέγραψε το τραγούδι *The Shadowkeep* για το άλμπουμ του 2003 *The Coming Storm*.

## Παραπομπές


## Εξωτερικοί σύνδεσμοι
*
*Shadowkeep at MusicMight
*Shadowkeep's entry in Encyclopedia Metallum
*Shadowkeep's entry in Librarius Metallicus 
*Shadowkeep's entry in Spirit of Metal online database

Κατηγορία:Αγγλικά heavy metal συγκροτήματα
Κατηγορία:Αγγλικά power metal συγκροτήματα
Κατηγορία:Αγγλικά progressive metal συγκροτήματα
Κατηγορία:Αγγλικά rock συγκροτήματα
Ιαπωνικός Κόκκινος Στρατός

Ο **Ιαπωνικός Κόκκινος Στρατός** (ΙΚΣ, αγγλικά: Japanese Red Army, JRA) ήταν μία ένοπλη κομμουνιστική οργάνωση, που ιδρύθηκε από τη Φουσάκο Σιγκένομπου στις αρχές του 1971 στον Λίβανο. Μετά τη σφαγή του αεροδρομίου Λοντ, η ομάδα αυτο-αποκαλείτο ορισμένες φορές Αραβο-ΙΚΣ. Οι διακηρυγμένοι στόχοι του ΙΚΣ περιελάμβαναν την ανατροπή της ιαπωνικής κυβέρνησης και της μοναρχίας, όπως και την πυροδότηση μίας παγκόσμιας επανάστασης.

Η οργάνωση ήταν επίσης γνωστή ως Αντι-ιμπεριαλιστική Διεθνής Ταξιαρχία, Ταξιαρχία του Ιερού Πολέμου και Αντιπολεμικό Δημοκρατικό Μέτωπο.

## Φράξια Κόκκινος Στρατός στην Ιαπωνία
Η Σιγκένομπου αποτελούσε ηγετικό μέλος της Φράξιας Κόκκινος Στρατός (Sekigun-ha) στην Ιαπωνία, της οποίας οι ρίζες εντοπίζονταν στην ένοπλη Κομμουνιστική Λίγκα, οργάνωση της Νέας Αριστεράς. Προωθώντας την επανάσταση μέσω της τρομοκρατικής δράσης, ίδρυσαν τη δική τους οργάνωση, κηρύττοντας τον πόλεμο στο κράτος τον Σεπτέμβρη του 1969. Η αστυνομία σύντομα συνέλαβε πολλά από τα μέλη της οργάνωσης, συμπεριλαμβανομένου του ιδρυτή και ιδεολογικού ηγέτη Τάκαγια Σιόμι, ο οποίος είχε ήδη φυλακιστεί το 1970. Η Φράξια έχασε σχεδόν 200 μέλη, και ό,τι απέμεινε απ' αυτήν ενώθηκε με μία μαοϊκή οργάνωση για να σχηματίσουν τον Ενωμένο Κόκκινο Στρατό (Rengo Sekigun) τον Ιούλιο του 1971. Η οργάνωση αυτή έμεινε γνωστή για το περιστατικό Ασάμα-Σάνσο, στη διάρκεια του οποίου εκκαθάρισε 12 μέλη της, σε ένα κρησφύγετο που χρησιμοποιούσε ως στρατόπεδο εκπαίδευσης στο όρος Χάρουνα. Ακολούθησε πολιορκία διάρκειας μίας βδομάδας από εκατοντάδες αστυνομικούς. Η Φουσάκο Σιγκένομπου είχε εγκαταλείψει την Ιαπωνία, έχοντας μαζί της λίγους μόνον αφοσιωμένους συντρόφους, όμως η οργάνωσή της λέγεται πως αριθμούσε περί τα 40 μέλη στο αποκορύφωμά της, ενώ, μετά τη σφαγή του αεροδρομίου Λοντ, αναδείχθηκε σε μία από τις πλέον γνωστές ένοπλες αριστερές οργανώσεις παγκοσμίως. Ο Ιαπωνικός Κόκκινος Στρατός, όπως (Nihon Sekigun) διατηρούσε από το 1971 ιδιαίτερα στενούς δεσμούς με το Λαϊκό Μέτωπο για την Απελευθέρωση της Παλαιστίνης (PFLP) και τον Γουάντι Χαντάντ. Μέχρι το 1972, ο Ενωμένος Κόκκινος Στρατός είχε εκλείψει από την Ιαπωνία, κι έτσι η οργάνωση της Σιγκένομπου στηριζόταν αποκλειστικά στο PFLP για χρηματοδότηση, εκπαίδευση και εξοπλισμό.

Τον Απρίλιο του 2001, η Σιγκένομπου, όντας στη φυλακή, δημοσίευσε μία ανακοίνωση, ανακηρύσσοντας τη διάλυση του Ιαπωνικού Κόκκινου Στρατού, ισχυριζόμενη πως στο εξής οι μάχες τους θα έπρεπε να διεξάγονται δια της νομίμου οδού.

Η Εθνική Αστυνομική Αρχή της Ιαπωνίας δήλωσε δημόσια ότι μία διάδοχη οργάνωση, το Κίνημα Ρεντάι, ιδρύθηκε το 2001.

## Παραπομπές


Κατηγορία:Κομμουνιστικές οργανώσεις
Κατηγορία:Λήμματα που περιέχουν κείμενο στα ιαπωνικά
Ιλιζί

Το **Ιλιζί** () είναι πόλη και κοινότητα στο νοτιοανατολικό τμήμα της Αλγερίας και πρωτεύουσα της ομώνυμης επαρχίας. Σύμφωνα με την απογραφή του 2008, είναι η μεγαλύτερη σε πληθυσμό κοινότητα της επαρχίας, με πληθυσμό 17.252 κατοίκων, από 10.163 το 1998, και ετήσιο ποσοστό αύξησης του πληθυσμού 5,5%, το υψηλότερο στην επαρχία. Είναι μία από τις πύλες του εθνικού πάρκου Τασιλί Ν'Ατζέρ το οποίο διαθέτει σπηλιές κάτω από την άμμο με προϊστορικά σχέδια τα οποία χρονολογούνται από το 6000 π.Χ. Υπάρχει ένα ξενοδοχείο και δύο κάμπινγκ, καθώς και πολλά τοπικά τουριστικά πρακτορεία. 

## Κλίμα
Το Ιλιζί έχει θερμό ερημικό κλίμα (Κλιματική ταξινόμηση Κέππεν *BWh*), με μακρά, εξαιρετικά θερμά καλοκαίρια και βραχείς, πολύ ζεστούς χειμώνες. Η πόλη δε δέχεται σχεδόν καθόλου βροχοπτώσεις καθ' όλη τη διάρκεια του έτους καθώς η μέση ετήσια βροχόπτωση είναι περίπου 10mm και τα καλοκαίρια είναι ιδιαίτερα ξηρά. Ο ουρανός είναι καθημερινά αίθριος στο Ιλιζί όλο τον χρόνο και η σχετική υγρασία είναι πολύ χαμηλή.

## Μεταφορές
Το Ιλιζί βρίσκεται στον εθνικό αυτοκινητόδρομο N3, ο οποίος οδηγεί βόρεια προς το Ιν Αμένας και το Τουγκούρτ και νότια προς το Τζανέτ.

Η πόλη εξυπηρετείται από το Αεροδρόμιο Ταχμάλτ, με πτήσεις προς τη Γκαρντάια και την Ουάργκλα.

## Οικονομία
Η κοινότητα του Ιλιζί αποτελείται από 5 οικισμούς οι οποίοι παράγουν ηλεκτρισμό μέσω ηλιακής ενέργειας ως τμήμα προγράμματος το οποίο εισάγει την εκμετάλλευση της ηλιακής ενέργειας στην Αλγερία.

## Εκπαίδευση
Το 8,4% του πληθυσμού έχει ολοκληρώσει την πρωτοβάθμια εκπαίδευση (το υψηλότερο ποσοστό στην επαρχία), και ένα άλλο 15,7% έχει ολοκληρώσει τη δευτεροβάθμια εκπαίδευση. Το συνολικό ποσοστό γραμματισμού είναι 78,1%, και το 85,2% είναι μεταξύ των ανδρών ενώ το 69,0% μεταξύ των γυναικών.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αλγερίας
Πρινιάς (αποσαφήνιση)

Με την ονομασία **Πρινιάς** αναφερόμαστε στους παρακάτω οικισμούς της Ελλάδας:

* Πρινιάς Μαλεβιζίου οικισμός του Δήμου Γόρτυνας στο νομό Ηρακλείου Κρήτης
*Πρινιάς Μονοφατσίου οικισμός του Δήμου Αρχανών - Αστερουσίων στο νομό Ηρακλείου Κρήτης
* Πρινιάς Ευβοίας οικισμός στο Δήμο Κύμης - Αλιβερίου στην Εύβοια
* Πρινιάς Λάρισας οικισμός στο Δήμο Αγιάς στο νομό Λαρίσης

## Δείτε επίσης
*Πρινιά Ευβοίας οικισμός στο Δήμο Καρύστου στην Εύβοια

Κατηγορία:Αποσαφηνίσεις ελληνικών τοπωνυμίων
Νόρμαν Μπεθούν

Ο **Χένρυ Νόρμαν Μπεθούν** ( , 3 Μαρτίου 1890 &#x2013; 12 Νοεμβρίου 1939) ήταν Καναδός ιατρός, καινοτόμος στην επιστήμη της ιατρικής, και επιφανής κομμουνιστής. Ο Μπεθούν απέκτησε αρχικά παγκόσμια φήμη για την υπηρεσία του ως χειρουργού κατά τον Ισπανικό Εμφύλιο Πόλεμο, καθώς βρισκόταν στην πρώτη γραμμή του πολέμου, υποστηρίζοντας τη Δημοκρατική παράταξη. Ήταν, όμως, η υπηρεσία του στις τάξεις του κομμουνιστικού Όγδοου Ενωμένου Στρατού, κατά τη διάρκεια του Δεύτερου Σινο-Ιαπωνικού Πολέμου, που θα εξασφάλιζε την υστεροφημία του. Ο Δρ. Μπεθούν ουσιαστικά έφερε τη σύγχρονη ιατρική στην αγροτική Κίνα, περιθάλποντας πολλούς άρρωστους χωρικούς, αλλά και τραυματίες στρατιώτες. Η ανιδιοτελής του προσφορά έκανε μεγάλη εντύπωση στον κινεζικό λαό, και ιδιαίτερα στον ηγέτη του ΚΚΚ, Μάο Τσε Τουνγκ. Ο Μάο έγραψε έναν επικήδειο για τον Μπεθούν, τον οποίο απομνημόνευε ο κινεζικός λαός για γενιές. 

Αν και ο Μπεθούν ήταν υπεύθυνος για την ανάπτυξη μιας κινητής υπηρεσίας μετάγγισης αίματος για τις επιχειρήσεις στην πρώτη γραμμή του ισπανικού εμφύλιου πολέμου, ο ίδιος πέθανε από δηλητηρίαση αίματος. Επιφανής κομμουνιστής και παλαίμαχος του Πρώτου Παγκοσμίου Πολέμου, έγραψε ότι κίνητρο των πολέμων ήταν τα κέρδη και όχι οι αρχές. Αγάλματα προς τιμήν του συναντώνται σε ολόκληρη την Κίνα. 

## Οικογενειακή ιστορία
Ο Μπεθούν προερχόταν από εξέχουσα σκωτσέζικη οικογένεια του Καναδά, οι ρίζες της οποίας φτάνουν μέχρι την ιατρική φατρία των Μπεθούν/Μπίτον, που ασκούσε ιατρική στα Highlands και τα νησιά της Σκωτίας από τον Μεσαίωνα έως την Πρώιμη Νεωτερικότητα. Ο προ-προπάππους του, ο Αιδεσιμότατος Δρ. John Bethune (1751-1815), πατριάρχης της οικογένειας, ίδρυσε την πρώτη Πρεσβυτεριανή εκκλησία του Μόντρεαλ, τις πρώτες πέντε Πρεσβυτεριανές εκκλησίες του Οντάριο, και ήταν ένας από τους ιδρυτές της Πρεσβυτεριανής Εκκλησίας του Καναδά. 

Ο προπάππους του Μπεθούν, Angus Bethune (1783-1858), εντάχθηκε στη Βορειοδυτική Εταιρεία (NWC) σε νεαρή ηλικία και ταξίδεψε σε όλη τη βορειοδυτική περιοχή του Καναδά της εποχής, εξερευνώντας και εμπορευόμενος γούνες. Ο Angus παντρεύτηκε τη Louise McKenzie (1793-1833), η οποία προερχόταν από τους αυτόχθονες Καναδούς Métis. Η Louise ήταν κόρη του Αξιότιμου Roderick McKenzie, εξέχοντος εταίρου της NWC, και της γυναίκας του, η οποία καταγόταν από την επαρχία. Ο Bethune και o McKenzie εργάζονταν και οι δύο στο εμπορικό κέντρο Fort William, κοντά στη λίμνη Superior. Εκείνος έφτασε τελικά στον Ειρηνικό Ωκεανό, στο Fort Astoria του Όρεγκον. Έγινε διοικητής της περιοχής της λίμνης Huron, εργαζόμενος για τη Hudson's Bay Company, μετά την απορρόφηση των ανταγωνιστικών εταιρειών. Όταν πια συνταξιοδοτήθηκε από την HBC το 1839, εξελέγη στο Δημοτικό Συμβούλιο του Τορόντο. 

## Παραπομπές


Κατηγορία:Κινέζοι ιατροί
Κατηγορία:Καναδοί ανθρωπιστές
Κατηγορία:Καναδοί άθεοι
Δήμητρα Σιγάλα

Η **Δήμητρα Σιγάλα** (Αθήνα, 3 Αυγούστου 1976)είναι Ελληνίδα ηθοποιός και εγκληματολόγος.

## Πρώτα Χρόνια
Γεννήθηκε στην Αθήνα στις 3 Αυγούστου 1976 όπου και μεγάλωσε. Σπούδασε στο Τμήμα Θεάτρου της Σχολής Καλών Τεχνών του Αριστοτελείου Πανεπιστημίου Θεσσαλονίκης ενώ έχει κάνει μπαλέτο στο Royal Academy και Jazz και εκτός αυτού έχει πάρει πτυχίο στο τραγούδι από το ελληνικό ωδείο.

## Βιογραφικό
Έκανε την πρώτη της εμφάνιση στην τηλεόραση το 1999 στη σειρά «Ύστερα ήρθαν οι μέλισσες» υποδυόμενη την Νίκη, την τηλεοπτική κόρη της Κάτιας Δανδουλάκη. Ακολούθησαν μικρές συμμετοχές στις σειρές «Επιθυμίες», «Έρωτας κλέφτης» και «Αθώος ή ένοχος». Το 2001, είχε έναν από τους πρωταγωνιστικούς ρόλους στη δραματική σειρά «Πρόκληση» σε σκηνοθεσία Γιάννη Βασιλειάδη. Τη σεζόν 2003-2004 ανήκε στο καστ των σειρών «Έρωτας όπως έρημος» και «Ακροβατώντας».Στον ήλιο του Αιγαίου Θα βρεις το δάσκαλό σου Από το 2006 μέχρι το 2008 έλαβε μέρος στις δραματικές σειρές «Αν μ' αγαπάς» και «Ζωή ξανά» στον Alpha. Το 2010, έπαιξε σε μία ιστορία της αστυνομικής σειράς «Ο 3ος Νόμος» μαζί με την Ιωάννα Παππά και τον Μάκη Παπαδημητρίου.

Το 2011, εγκαταστάθηκε στη Βαρκελώνη ξεκινώντας μεταπτυχιακές σπουδές στην εγκληματολογία. Ολοκλήρωσε τις σπουδές της εκεί το 2014 και επέστρεψε στην Ελλάδα. Τη σεζόν 2014-2015 έκανε διάφορες εμφανίσεις στην καθημερινή σειρά «Όρκος σιωπής». Την ίδια περίοδο συμμετείχε σε επεισόδια της σειράς Εθνική Ελλάδος  στο ρόλο της Νένας, και παράλληλα στην κωμική σειρά  Μάνα Χ Ουρανού Τη σεζόν 2016-2017 συμμετείχε στη δραματική σειρά «Η λέξη που δε λες» σε σκηνοθεσία Θοδωρή Παπαδουλάκη. Ακολούθησε ο ρόλος της Μπέλλας στην κωμική σειρά «Ο άντρας των ονείρων μου» την επόμενη σεζόν στο Star Channel. Τη σεζόν 2019-2020 πρωταγωνιστεί στην κωμική σειρά *Κρατάς μυστικό;*  ερμηνεύοντας το ρόλο της αλλοπρόσαλλης δασκάλας Σίσσυς Αστερίου. Ακόμη κάνει μία έκτακτη εμφάνιση στη σειρά εποχής του  Μανούσου Μανουσάκη .   Το Κόκκινο Ποτάμι ερμηνεύοντας το ρόλο της Ελένης Νικολαϊδη. Τη σεζόν 2020 - 2021 πρωταγωνιστησε στη σειρά «Αγγελική» ενσαρκώνοντας τον ρόλο της Σοφίας Αθανασίου. Τη σεζόν 2021 - 2022 πρωταγωνιστεί στη νέα κωμική σειρά του Alpha TV «Άσε μας ρε μαμά». Τη σεζόν 2022 - 2023 *σειρά* δεύτερο κύκλο *[[Το Κόκκινο Ποτάμι (σειρά)|Το Κόκκινο Ποτάμ]]<nowiki/>ι* ρόλο της Ελένης Νικολαϊδη   *του [[Open TV]] Τη σεζόν 2023 σειρά Ο Όρκος ΙΙ στον ρόλο του Σύλβια Ρήγα στο [[ΕΡΤ1]], σειρά [[Ο Γιατρός (τηλεοπτική σειρά)|Ο Γιατρός]] του [[Alpha TV]] στον ρόλο της Άννας και σειρά « ΜΠΑΜΠΑ, Σ'ΑΓΑΠΩ! » του [[Alpha TV]] στον ρόλο της Παυλίνας* 

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Δημήτρης Μανιός

Ο **Δημήτρης Μανιός** (1951 - 8 Απριλίου 1995), ήταν Έλληνας εφοπλιστής.

## Ναυτιλία
Το 1985 ο Δημήτρης Μανιός θα εισέλθει στην εμπορική ναυτιλία και ιδρύσει την Transman Shipmanagement S.A, η οποία δραστηριοποιούνταν στα φορτηγά πλοία χύδην φορτίου (Bulk Carriers), ενώ το 1991 θα μπει και στα δεξαμενόπλοια (Tankers), ιδρύοντας την Transoil Shipping Enterprises S.A..

## Θάνατος
Ο Μανιός πέθανε στις 8 Απριλίου του 1995 στην Νέα Υόρκη από καρκίνο σε ηλικία 44 ετών.  Μη έχοντας αφήσει διαθήκη, όλη η περιουσία του, που αποτελούνταν από μετοχές ναυτιλιακών εταιριών, ακίνητα, καταθέσεις,  πέρασε στους νόμιμους κληρονόμους του εξ αδιαθέτου, την μητέρα του Βασιλική Μανιού και τα δυο του αδέρφια, Ευαγγελία Ζαχαρίου Μανιού και Βασίλειο Μανιό. Ωστόσο οι τρεις κληρονόμοι διαφώνησαν ως προς τη διαχείριση, την οποία είχε αναλάβει ο αδερφός του Βασίλης με αποτέλεσμα η μητέρα και η αδελφή του να στραφούν εναντίον του μέσω εξωδίκων. Τελικά από μακροχρόνια διαμάχη ήρθαν σε οριστικό συμβιβασμό το 1999.

## Παραπομπές


 
Κατηγορία:Έλληνες εφοπλιστές
Μότσι

μικρογραφία| Κέικ ρυζιού ''Kirimochi'' ή ''Kakumochi''
μικρογραφία| Κέικ ρυζιού ''Marumochi''
μικρογραφία| ''Kagami mochi'', μια παραλλαγή του mochi που τοποθετείται σε οικογενειακoύς βωμούς στις 28 Δεκεμβρίου για τον εορτασμό του ιαπωνικού Νέου Έτους

To **μότσι** είναι ιαπωνικό κέικ ρυζιού που κατασκευάζεται από το *mochigome,* ένα είδος κολλώδους ρυζιού από μικροκόκκους japonica, και μερικές φορές από άλλα συστατικά όπως νερό, ζάχαρη και καλαμποκάλευρο. Το ρύζι μετατρέπεται σε πολτό και ύστερα πλάθεται στο επιθυμητό σχήμα. Στην Ιαπωνία, παράγεται παραδοσιακά σε μια τελετή που ονομάζεται *mochitsuki*. Αν και καταναλώνεται όλον τον χρόνο, το *μότσι* είναι ένα παραδοσιακό έδεσμα που συνδέεται με τον εορτασμό του Ιαπωνικού Νέου Έτους και συνήθως πωλείται και τρώγεται εκείνη την περίοδο. 

*Το μότσι* είναι μια πολυ-συστατική τροφή που αποτελείται από πολυσακχαρίτες, λιπίδια, πρωτεΐνες και νερό. Έχει ετερογενή δομή αποτελούμενη από αμυλοπηκτίνη, κόκκους αμύλου και φυσαλίδες αέρα. Το ρύζι αυτό χαρακτηρίζεται από χαμηλό επίπεδο αμυλόζης και προέρχεται από μικρούς ή μεσαίους κόκκους ρυζιού της ποικιλίας japonica. Η πρωτεϊνική συγκέντρωση του ρυζιού αυτού είναι υψηλότερη από εκείνη του συνηθισμένου ρυζιού μικρών κόκκων, και τα δύο είδη διαφέρουν επίσης στην περιεκτικότητα σε αμυλόζη. Στο ρύζι *mochi*, η περιεκτικότητα σε αμυλόζη είναι αμελητέα και το επίπεδο της αμυλοπηκτίνης είναι υψηλό, κάτι που έχει ως αποτέλεσμα η υφή του να θυμίζει ζελέ. 

Το mochi μοιάζει με το dango, αλλά φτιάχνεται από συμπαγείς κόκκους ρυζιού που έχουν υποβληθεί στην κατάλληλη διεργασία, ενώ το dango από αλεύρι ρυζιού. 

## Ιστορία και προέλευση
Η διαδικασία άλεσης του mochi προέρχεται από την Κίνα, όπου το κολλώδες ρύζι καλλιεργείται και χρησιμοποιείται εδώ και χιλιάδες χρόνια. Ορισμένες αυτόχθονες κινεζικές φυλές έχουν χρησιμοποιήσει αυτήν τη διαδικασία εθιμικά. Στη λαϊκή παράδοση, η πρώτη τελετή *mochitsuki* συνέβη μετά την *Κάθοδο* των Kami στη Γη, η οποία ακολούθησε τη γέννηση καλλιέργειας ρυζιού στο Yamato κατά την περίοδο Yayoi (300 π.Χ.–300 μ.Χ.). Το κόκκινο ρύζι ήταν η αρχική παραλλαγή που χρησιμοποιήθηκε για την παραγωγή του *mochi*. Εκείνη την εποχή, τρωγόταν αποκλειστικά από τον αυτοκράτορα και τους ευγενείς, λόγω της ιδιότητάς του ως οιωνού καλοτυχίας. Κατά την ιαπωνική περίοδο Heian (794-1192), το *mochi* χρησιμοποιήθηκε ως «τροφή για τους θεούς», καθώς και σε θρησκευτικές προσφορές σε σιντοϊστικές τελετές που εκτελούνταν από αριστοκράτες. Εκτός από τη γενική καλή τύχη, το *mochi* ήταν επίσης γνωστό ως φυλαχτό για ευτυχισμένους γάμους. 
 
## Παραπομπές


Κατηγορία:Ασιατική κουζίνα
Κατηγορία:Κινεζική κουζίνα
Κατηγορία:Ιαπωνική κουζίνα
Κατηγορία:Χαβανέζικη κουζίνα
Πρινιάς Μονοφατσίου

Ο **Πρινιάς** είναι πολύ μικρός ορεινός οικισμός της κοινότητος Πύργου του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης σε υψόμετρο 560 μέτρα. Ο Πρινιάς βρίσκεται προς τα νότια παράλια της Κρήτης, στις βόρειες πλαγιές από τα Αστερούσια Όρη. Απέχει 50 χλμ. νότια από το Ηράκλειο και 6 χλμ. από τον Πύργο που είναι η ιστορική έδρα του δήμου. Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Πύργου. Σύμφωνα με την απογραφή 2011 απογράφονται 10 κάτοικοι.

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Αρχανών - Αστερουσίων
Χικικομόρι

μικρογραφία| Νεαρός Ιάπωνας που ζούσε ως hikikomori το 2004
Στην Ιαπωνία, οι χικικομόρι (hikikomori) είναι μοναχικοί εφήβοι ή ενήλικες που αποσύρονται από την κοινωνία, επιλέγοντας την απόλυτη απομόνωση και τον εγκλεισμό. Ο όρος *Hikikomori* αναφέρεται τόσο στο φαινόμενο γενικά όσο και στους ίδιους τους απομονωμένους. Οι *Hikikomori* έχουν περιγραφεί ως μοναχοί ή "σύγχρονοι ερημίτες ". Οι εκτιμήσεις υπολογίζουν ότι μισό εκατομμύριο νεαροί Ιάπωνες έχουν απομονωθεί κοινωνικά, όπως επίσης και περισσότεροι από μισό εκατομμύριο μεσήλικες. 

## Ορισμός
Το Ιαπωνικό Υπουργείο Υγείας, Εργασίας και Πρόνοιας ορίζει το *hikikomori* ως μια κατάσταση στην οποία τα εν λόγω άτομα αρνούνται να εγκαταλείψουν το σπίτι των γονέων τους, δεν εργάζονται ή δεν πηγαίνουν στο σχολείο και απομονώνονται από την κοινωνία και την οικογένεια, παραμένοντας κλεισμένοι σε ένα δωμάτιο για περίοδο που υπερβαίνει τους έξι μήνες. Ο ψυχίατρος Tamaki Saitō ορίζει το *hikikomori* ως "μία κατάσταση που έχει εκδηλωθεί ως πρόβλημα πριν το άτομο φτάσει την ηλικία των 30 ετών, που περιλαμβάνει εγκλεισμό στο σπίτι και κοινωνική απομόνωση για έξι μήνες ή περισσότερο, χωρίς όμως να φαίνεται πως οφείλεται σε κάποιο άλλο ψυχολογικό πρόβλημα". 

Πιο πρόσφατα, οι ερευνητές έχουν διασαφηνίσει περαιτέρω τα κριτήρια για την ακριβέστερη διάγνωση του *hikikomori*. Κατά τη διάρκεια μιας διαγνωστικής συνέντευξης, εκπαιδευμένοι κλινικοί λαμβάνουν υπ' όψιν εάν οι ασθενείς:  

# περνούν καθημερινά το μεγαλύτερο μέρος της ημέρας κλεισμένοι στο σπίτι, 
# παρουσιάζουν έντονη και επίμονη αποφυγή κοινωνικών καταστάσεων και συναναστροφών, 
# επιδεικνύουν συμπτώματα κοινωνικής απόσυρσης που προκαλούν σημαντική δυσλειτουργικότητα, 
# παρουσιάζουν τα παραπάνω συμπτώματα για τουλάχιστον έξι μήνες, και 
# δεν υπάρχει φαινομενική σωματική ή διανοητική αιτιολογία για τα συμπτώματα κοινωνικής απόσυρσης. 

Ο ψυχίατρος Alan Teo χαρακτήρισε πρώτος τους *hikikomori* στην Ιαπωνία ως σύγχρονους ερημίτες, ενώ ο Καθηγητής Λογοτεχνίας και Επικοινωνίας Flavio Rizzo περιγράφει με τη σειρά του τους *hikikomori* ως "μεταμοντέρνους ερημίτες", των οποίων η μοναχικότητα προέρχεται από την αρχέγονη επιθυμία για απόσυρση.  

Ενώ ο βαθμός εκδήλωσης του φαινομένου ποικίλλει σε ατομικό επίπεδο, στις πιο ακραίες περιπτώσεις μερικοί άνθρωποι παραμένουν απομονωμένοι για χρόνια ή και δεκαετίες. Συχνά, οι *hikikomori* ξεκινούν ως αρνητές του σχολείου, ή futōkō  στα ιαπωνικά (ένας παλαιότερος όρος είναι tōkōkyohi). 

## Παραπομπές


Κατηγορία:Κοινωνία της Ιαπωνίας
Κατηγορία:Οικονομία της Ιαπωνίας
Κατηγορία:Σελίδες με πηγές CS1 στα Γερμανικά (de)
Κατηγορία:Σελίδες με πηγές CS1 στα Ιαπωνικά (ja)
Κατηγορία:Λήμματα που περιέχουν κείμενο στα ιαπωνικά
Όλγα Στράντζαλη

Η **Όλγα Στράντζαλη** (16 Ιανουαρίου 1996, Σκύδρα) είναι Ελληνίδα αθλήτρια πετοσφαίρισης, η οποία κατά την περίοδο 2024-25 αγωνίζεται με τη φανέλα του Παναθηναϊκού στο Πρωτάθλημα Ελλάδας στη θέση της ακραίας.

## Καριέρα
Η Όλγα Στράντζαλη μετά από μία πλούσια καριέρα στο εξωτερικό, επέστρεψε στην Ελλάδα το 2022. Αρχικά αγωνίστηκε στον Π.Α.Ο.Κ. κατά την περίοδο 2022-23, και τον Μάιο του 2023 υπέγραψε στην Α.Ε.Κ.. Την περίοδο 2024-25 επέστρεψε στην Ιταλία, αγωνιζόμενη με τη νεοφώτιστη στη «Σέριε Α1» Βόλεϊ Ταλμασόνς της ομώνυμης πόλης του ιταλικού βορά. Τον Ιανουάριο του 2026 μεταγράφηκε στον Παναθηναϊκό. 

Η Όλγα Στράντζαλη έχει μια πλούσια καριέρα με την Εθνική Γυναικών της Ελλάδας, της οποίας τα τελευταία χρόνια είναι αναντικατάστατο στέλεχος. Μέχρι τον Μάιο του 2018 (στοιχεία ΕΟΠΕ) η διεθνής ακραία είχε καταγράψει 26 συμμετοχές με το αντιπροσωπευτικό συγκρότημα, αλλά οι συνολικές της συμμετοχές είναι πολύ περισσότερες.

## Διεθνείς Τίτλοι - Διακρίσεις
**[[Ευρωπαϊκή Λίγκα πετοσφαίρισης γυναικών|Ευρωπαϊκή Λίγκα]]
*  2015
**Μεσογειακοί Αγώνες
*  Ταρραγόνα - 2018

## Συλλογικοί τίτλοι - Διακρίσεις
### Διεθνείς διοργανώσεις
**[[CEV Cup πετοσφαίρισης γυναικών|Κύπελλο CEV]]
***3η θέση**: 2022 (Άλμπα Μπλαζ)

=== Εθνικά Πρωταθλήματα ===
**1 Πρωτάθλημα Γαλλίας
* 2017-18 (Μπεζιέ Βολέ)

**1 Πρωτάθλημα Πολωνίας
* 2020-21 (Χέμικ Πολίτσε)

**1 Πρωτάθλημα Ρουμανίας
* 2021-22 (Άλμπα Μπλαζ)

**[[Πρωτάθλημα Ελλάδας πετοσφαίρισης γυναικών|Πρωτάθλημα Ελλάδας]]
***3η θέση**: [[Πρωτάθλημα πετοσφαίρισης Βόλεϊ Λιγκ γυναικών 2022-2023|2022-23]] ([[Π.Α.Ο.Κ. (πετοσφαίριση γυναικών)|Π.Α.Ο.Κ.]])

=== Εθνικά Κύπελλα ===
**1 Κύπελλο Πολωνίας
* 2021 (Χέμικ Πολίτσε)

**1 Κύπελλο Ρουμανίας
* 2022 (Άλμπα Μπλαζ)

**1 Σούπερ Καπ Ρουμανίας
* 2021 (Άλμπα Μπλαζ)

** Κύπελλο Γαλλίας
* **2η Θέση**: 2018 (Μπεζιέ Βολέ)

**Κύπελλο Ελλάδας
* **2η Θέση**: 2024 (Α.Ε.Κ.)

## Ατομικές Διακρίσεις
* Πρωτάθλημα Ρουμανίας 2021-22: Καλύτερη ακραία - Καλύτερη σέρβερ (38 άσοι)  
* Μεσογειακοί Αγώνες 2022: Πρώτη σκόρρ (92 πόντοι) 
* Πρωτάθλημα Ελλάδας 2022-23: Πολυτιμότερη Παίκτρια (MVP) 1ης αγωνιστικής 

## Παραπομπές


## Εξωτερικοί σύνδεσμοι - Πηγές
* Όλγα Στράντζαλη: Παρουσίαση - Ατομικά στοιχεία - Ομάδες - Διακρίσεις women.volleybox.net
* Όλγα Στράντζαλη: Ατομικά στοιχεία - Ομάδες καριέρας greekvolley.eu
* Όλγα Στράντζαλη: Ευρωπαϊκή παρουσία www-old.cev.eu

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες Ηρακλή Θεσσαλονίκης
Κατηγορία:Πετοσφαιρίστριες ΠΑΟΚ
Κατηγορία:Πετοσφαιρίστριες ΑΕΚ
Ρονίν

[δεξιά|μικρογραφία| Ξυλογραφία από τον δεξιοτέχνη του [ουκίγιο-ε Utagawa Kuniyoshi που απεικονίζει τον διάσημο *rōnin* Miyamoto Musashi, την ώρα που του λένε τη μοίρα του. ]]
[δεξιά|μικρογραφία| Ξυλογραφία ουκίγιο-ε φιλοτεχνημένη από τον [Γιοσιτόσι|Yoshitoshi που απεικονίζει τον Oishi Chikara, έναν από τους σαράντα επτά  ]]
Οι **rōnin** («γυρολόγοι» ή «περιπλανώμενοι»)  ήταν αδέσποτοι σαμουράι, χωρίς κύριο ή αφέντη, κατά τη διάρκεια της φεουδαρχικής περιόδου (1185-1868) της Ιαπωνίας. Ένας σαμουράι γινόταν α-δέσποτος μετά τον θάνατο του κυρίου του ή μετά την απώλεια της εύνοιας ή του προνομίου του αφέντη του. 

Στη σύγχρονη ιαπωνική του χρήση, μερικές φορές ο όρος χρησιμοποιείται για να περιγράψει έναν μισθωτό υπάλληλο που είναι άνεργος ή έναν απόφοιτο δευτεροβάθμιας εκπαίδευσης που δεν έχει ακόμη εισαχθεί στο πανεπιστήμιο.  

## Ετυμολογία
Η λέξη *rōnin* σημαίνει κυριολεκτικά "άνθρωπος του κύματος". Πρόκειται για ιδιωματική έκφραση, που δηλώνει τον "αλήτη" ή τον "περιπλανώμενο", κάποιον που δεν έχει σπίτι. Ο όρος προέρχεται από τις περιόδους Nara και Heian, όταν αναφερόταν σε έναν δουλοπάροικο που είχε αποδράσει ή είχε εγκαταλείψει τη γη του κυρίου του. Στη συνέχεια, ο όρος άρχισε να χρησιμοποιείται για τους σαμουράι που δεν είχαν κύριο. (Εξ ου και ο όρος "άνθρωπος του κύματος" που απεικονίζει κάποιον που είναι κοινωνικά αδέσμευτος, όπως ένα καράβι στη θάλασσα).     

## Κοινωνική Θέση
Σύμφωνα με τον *[[:en:Bushido|Bushido Shoshinshu]]* («ο κώδικας του πολεμιστή»), ένας σαμουράι έπρεπε να διαπράξει *[[Χαρακίρι|seppuku]]* (ή *[[χαρακίρι]]*, «κοπή κοιλιάς», μια μορφή τελετουργικής αυτοκτονίας) κατά την απώλεια του κυρίου του. Όποιος επέλεγε να μην τιμήσει τον κώδικα ήταν «μόνος του» και βιώνε μεγάλη ντροπή. Το ανεπιθύμητο καθεστώς του *ρονίν* ήταν κυρίως μια μορφή κοινωνικής διάκρισης που επιβλήθηκε από άλλους σαμουράι και από τους *[[:en:Daimyō|daimyō]]*, τους φεουδάρχες άρχοντες. 

Όπως και οι άλλοι σαμουράι, ο *ρονίν* έφερε δύο σπαθιά. Οι *ρονίν* χειρίζονταν επίσης και άλλα όπλα. Ορισμένοι ρονίν — συνήθως όσοι δεν διέθεταν τα απαραίτητα χρήματα — έφεραν *Bo* (ένα ραβδί μήκους μεταξύ 1,50 και 1,80 μέτρων  ) ή *jō* (μικρότερο ραβδί ή μπαστούνι μήκους 1,0 - 1,50 μέτρου) ή, τέλος, ένα *yumi* (τόξο). Τα περισσότερα όπλα αντιστοιχούσαν στο *ryū* (σχολή πολεμικών τεχνών), στο οποίο είχαν φοιτήσει. 

Κατά τη διάρκεια της περιόδου Edo, με το άκαμπτο ταξικό σύστημα και τους νόμους του σόγκουν, ο αριθμός των *ρονίν* αυξήθηκε σημαντικά. Η κατάσχεση των φέουδων κατά τη διάρκεια της κυριαρχίας του τρίτου σόγκουν, του Ιεμίτσου της δυναστείας Tokugawa, οδήγησε σε μια ιδιαίτερα μεγάλη αύξηση των ρονίν. Μέχρι τότε, οι σαμουράι είχαν τη δυνατότητα να μετακινούνται μεταξύ κυρίων και ακόμη και μεταξύ επαγγελμάτων. Μπορούσαν επίσης να παντρευτούν γυναίκες από άλλες τάξεις. Ωστόσο, κατά την περίοδο Εdo, οι σαμουράι περιορίστηκαν, και τους απαγορεύτηκε, προπαντός, να προσφέρουν τις υπηρεσίες τους σε άλλον αφέντη, χωρίς την άδεια του προηγούμενου κυρίου τους.

## Παραπομπές


Κατηγορία:Σαμουράι
Κατηγορία:Λήμματα που περιέχουν κείμενο στα ιαπωνικά
Στενό της Χίου

Το **Στενό της Χίου**, ή **Πορθμός της Χίου**, είναι ένας σχετικά στενός πορθμός στο ανατολικό Αιγαίο, που χωρίζει τη Χίο από τη Μικρά Ασία και από την Περιοχή Αιγαίου της Τουρκίας. 

## Γεωγραφία
δεξιά|μικρογραφία| Ηλιοβασίλεμα πάνω από τα βουνά της Χίου, όπως φαίνεται από το Τσεσμέ.
Το Στενό της Χίου έχει πλάτος περίπου 3 ναυτικών μιλίων και χωρίζει τη Χίο από τους ισθμούς κατά μήκος των δυτικών ακτών της Χερσονήσου της Ερυθραίας στην Τουρκία. Η χερσόνησος φιλοξενεί πολλές μεγάλες συνοικίες και πόλεις στην Επαρχία της Σμύρνης, συμπεριλαμβανομένου του Τσεσμέ, της δυτικότερης πόλης κατά μήκος της χερσονήσου και ως εκ τούτου της πλησιέστερης προς τη Χίο. Το Τσεσμέ είναι μία από τις βόρειες πόλεις της τουρκικής Ριβιέρας και σχεδόν ολόκληρη η ακτογραμμή του βρίσκεται στα ύδατα του στενού. Σε πολλές περιπτώσεις, όπως στη φωτογραφία στα δεξιά, τα βουνά της Χίου και το Στενό της Χίου μπορούν να θεαθούν εύκολα από την Τουρκία και αντιστρόφως, κατά μήκος της ανατολικής ακτής της Χίου από οικισμούς όπως ο Καρφάς. Οι φιλόξενες υδάτινες συνθήκες του Στενού της Χίου το καθιστούν ένα πολύ κοινό τουριστικό προορισμό, τόσο στις ελληνικές όσο και στις τουρκικές ακτές. 

## Δείτε επίσης

* Αιγαίο Πέλαγος 
* Τσεσμέ 
* Χίος 
* Κόλπος της Σμύρνης 
* Χερσόνησος της Ερυθραίας 
* Καρφάς 

## Παραπομπές


Κατηγορία:Χίος
Κατηγορία:Σύνορα Ελλάδας-Τουρκίας
Κατηγορία:Διεθνείς πορθμοί
Κατηγορία:Πορθμοί της Ελλάδας
Κατηγορία:Πορθμοί της Τουρκίας